# Sak 1: Godkjenning av innkalling og saksliste. Valg av ordstyrer, referent og forretningsorden

*Forslagstiller: styret*

## Forslag til ordstyrer, referent, protokollunderskrivere og tellekorps

ordstyrer Maja Sandvik Lockert

referent Anders Lind

protokollunderskrivere velger på årsmøtet blant deltakere

 Matias Hogne Kjerstad

tellekorps Marie Hella Lindberg

 Peter André Jensen

## Saksliste

1. Godkjenning av innkalling og saksliste. Valg av ordstyrer, referent og forretningsorden.
2. Innledning ved Kari Elisabeth Kaski
3. Årsmelding fra styret
4. Årsmelding fra kommunestyregruppen
5. Regnskap og revisjonsberetning
6. Arbeidsplan for 2021
7. Budsjett for 2021
8. Valg
9. valg av styremedlemmer
10. valg av delegater til fylkesårsmøtet
11. valg av valgkomiteen
12. valg av revisorer
13. Politiske uttalelser
14. Vedtekter (ingen innkomne forslag)
15. Innkomne forslag (ingen innkomne forslag før fristen)

Forretningsorden for Tromsø SVs årsmøte

### 1. Digitalt møte

Møtet avholdes digitalt. Årsmøtet er åpent så langt det lar seg gjøre teknisk. Årsmøtet blir ikke livestreamet. Et flertall av deltagerne kan velge å lukke møtet.

### 2. Deltagernes rettigheter

Alle medlemmer i Tromsø SV som har betalt kontingent har tale-, forslags- og stemmerett. Medlemsrettighetene er regulert av de sentrale vedtektene:

«§ 2-2 Medlemsrettigheter

Fulle rettigheter som medlem har de som har betalt kontingent. Som dokumentasjon aksepteres lister fra SVs medlemsregister, eller ved at man viser kvittering for innbetalt kontingent.

Kontingenten for hvert år betales senest ved utgangen av året. Medlemmer beholder medlemsrettighetene sine fram til 1. juli året etter sist betalte kontingent.»

Årsmøtet kan innvilge rettigheter til andre enn medlemmer ved alminnelig flertall.

I behandlingen av årsberetning og regnskap har styrets medlemmer bare tale- og forslagsrett.

### 3. Konstituering

Under punktet konstituering foretas det først valg av ordstyrer og referent, dernest godkjenninger og øvrig konstituering. Ordstyrere kan skiftes ut, eller velges i tillegg, med vanlig flertall.

Det skal alltid være en referent i arbeid. Protokollen føres fortløpende og skal inneholde: Hvem som er tilstede og antall stemmeberettigede, hvilke saker som blir behandlet, alle forslag som framsettes, alle vedtak som fattes, samt stemmetall der dette er aktuelt. Protokollen godkjennes og undertegnes av to valgte protokollunderskrivere.

Kunngjøringen ble gjort 23. desember 2020. Saksliste og dagsorden ble sendt ut 14. januar 2021.

### 4. Behandling av forslag

Alle forslag, unntatt til forretningsorden, skal leveres skriftlig på e-post til tromso@sv.no. Alle forslag skal være undertegnet av den som fremmer det. Forslag kan ikke framsettes etter at strek er satt, unntatt til forretningsorden.

Forslag til endringer i forretningsordenen, arbeidsplan, budsjett, uttalelser og vedtekter, kan fremmes frem til strek er satt i den aktuelle saken.

Fristen for å sende inn nye uttalelser var tirsdag 12. januar 2021, mens fristen for å sende inn andre saker enn de som fremgår av sakslisten, såkalt innkomne forslag, var torsdag 7. januar 2021.

### 5. Avstemminger

Avstemming gjøres i det elektroniske verktøyet Zoom. Ordstyrerbordet kan bestemme at avstemmingen kan foregå på andre vis.

Vedtak krever alminnelig flertall av de avgitte stemmer. Et forslag anses som falt dersom det er avgitt like mange stemmer for og mot forslaget.

Valg skjer skriftlig og hemmelig på e-post dersom det kreves av én eller flere deltakere med stemmerett. Ved valg anses en kandidat valgt dersom vedkommende får mer enn halvdelen av de avgitte stemmer, der blanke stemmer telles med. Ved tre eller flere forslag til samme plass går den med færrest stemmer ut for hver omgang inntil en av kandidatene får mer enn halvdelen av de avgitte stemmer, der blanke stemmer telles med. Ved stemmelikhet foretas det omvalg, deretter loddtrekking om det fremdeles er stemmelikhet.

### 6. Taletid

Deltakerne skal ha kameraet slått på når de har ordet, og oppfordres til å ha kameraet på under møtet. Deltakerne oppfordres til å angi navnet sitt. Forslag som fremmes skal refereres innen tilmålt taletid.

Forslag som fremmes skal refereres innen tilmålt taletid. Til vanlig er taletiden satt til 3 minutter for første innlegg og 2 minutter for øvrige innlegg fra samme representant, dersom ikke annet er bestemt. Representanter med minoritetsspråklig bakgrunn innvilges 1 min taletid ekstra taletid, dersom de ønsker det. Deltakeren må selv gjøre ordstyrer klar over at det ønskes ekstra taletid. Replikker er på inntil 1 minutt.

Det er anledning til 2 replikker og 1 svarreplikk på 1 minutt til hvert innlegg etter at strek er satt. En deltaker kan bare ta to innlegg til hver sak.

Ingen kan ha ordet til forretningsorden mer enn to ganger i samme forretningsdebatt. Ordet til forretningsorden må ikke overskride 1 minutt.

Ordstyrerne oppfordres til å gjengi hvor mange av hvert kjønn som har holdt innlegg underveis i debatten.